open-index/open-wikipedia-markdown huggingface dataset:
לייט שואו עם סטיבן קולבר

**הלייט שואו עם סטיבן קולבר** (באנגלית: **The Late Show with Stephen Colbert**) היא תוכנית לייט נייט אמריקאית, המשודרת בימי השבוע ברשת CBS מאז ספטמבר 2015. היא מונחת על ידי הקומיקאי סטיבן קולבר, שהחליף את המנחה הקודם של התוכנית דייוויד לטרמן. היא משודרת בערבי השבוע בין השעות 22:35 ל-23:35 לפי שעון החוף המזרחי. התוכנית מצולמת, כמו קודמתה, בתיאטרון "אד סאליבן" שבניו יורק.

ב-2025 דווח שהתוכנית צברה הפסדים של עשרות מיליוני דולרים בשנה.

בתחילת יולי 2025 הסכימה פרמאונט לשלם לדונלד טראמפ 16 מיליון דולר במסגרת פשרה בתביעה. קולבר מתח ביקורת על כך ורמז שיש לתשלום קשר לעסקת מיזוג של פרמאונט עם אולפן הסרטים סקיידאנס . ב-17 ביולי 2025 הודיעה CBS על כוונתה להפסיק את התוכנית במאי 2026, לאחר 33 שנים.

## קישורים חיצוניים

* 

* 

## הערות שוליים

קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2015
הבלתי חוקיים

**הבלתי חוקיים** (או **הבלתי לגאליים**, מוכר גם בשם **לא תפחידונו**) הוא סרט משנת 1948 שצולם בנתיבי ההעפלה מאירופה לארץ ישראל. הסרט משלב עלילה בדיונית, שבמרכזה זוג מעפילים, בצילומים תיעודיים. הסופר היהודי-אמריקאי מאיר לוין כתב, הפיק וביים את הסרט. ארבעה אנשי צוות - לוין, השחקנים טרסקה טורס ויענקל מיכאלוביץ (לימים יצחק מיכאלי), והצלם ברטראן הס - הפליגו בדצמבר 1947 באוניית המעפילים "לא תפחידונו". הם השתלבו בין המעפילים, ונעצרו לימים ספורים אחרי שהאונייה נתפסה בידי הבריטים.

## עלילה
זוג ניצולי שואה, שרה (טרסקה טורס) ומיכה (יענקל מיכאלוביץ) וילנר, מנסים לחדש את חייהם בפולין. הם מבקרים בכפר הולדתו של מיכה ומגלים שלא נותר בו אף יהודי. הם מתיישבים בבית נטוש בורשה ומבקרים בחורבות הגטו. שרה מודיעה למיכה שהרתה, והיא רוצה שהילד ייוולד בארץ ישראל. השניים יוצאים לדרך בקבוצת מעפילים, אך נאלצים להיפרד כאשר מיכה נעצר בגבול צ'כוסלובקיה. שרה ממשיכה לבדה לווינה, ממתינה שם למיכה במשך כמה שבועות, ומתנדבת בבית החולים רוטשילד המטפל בפליטים. היא מסכימה להפליג לבדה באוניית מעפילים מחשש שבשלב מאוחר יותר של ההריון לא תוכל להפליג כלל. בינתיים מיכה משתחרר, והשניים מתאחדים על אוניית המעפילים **לא תפחידונו**. האונייה מפליגה מאיטליה לארץ ישראל, ונעצרת על ידי משחתות בריטיות.

## הפקת הסרט
לוין החליט להפיק את הסרט בעקבות פרשת אוניית המעפילים אקסודוס. הוא פנה אל ארגון ידידי ההגנה בארצות הברית, אשר מימן את ההפקה וסייע ביצירת קשר עם תנועת הבריחה ומנגנון ההעפלה באירופה. לוין כתב באוטוביוגרפיה שלו כי שכנע את אנשי הארגון לתמוך במיזם בנימוק "נניח שבימי יציאת מצרים הייתה מצלמה והייתה אפשרות לתעד את האירוע. מה הייתם חושבים לו מנהיגים יהודים היו מונעים זאת?"

השילוב בין סרט תיעודי לסרט עלילתי נוצר כדי לשמור על רציפות למרות הצורך לצלם בכל קטע קבוצת פליטים אחרת, אך גם בהשפעת הקולנוע האירופאי של סוף שנות ה-40.

לוין גיבש בפריז צוות מצומצם ובו שלושה אנשים. טרסקה טורס, אשתו לעתיד של לוין, הייתה אז סופרת מתחילה, אלמנת מלחמה ואם לילדה בת שנתיים. יענקל מיכאלוביץ (לימים יצחק מיכאלי) היה מורה במוסד ליתומים. לא היה להם ניסיון קודם במשחק. הצלם הראשון, אנדרה קאוביין, פרש עקב הקשיים הפיזיים במסע. הצלם השני, ז'אן-פול אלפן, עזב ערב ההפלגה בגלל התחייבויות קודמות. הצלם השלישי, ברטראן הס, היה עובד של חברת החדשות **פאתה**, והושאל תמורת צילומים מן ההפלגה.

לאחר קשיים רבים הצליחו לצלם את הסרט, להבריח את הסלילים מחוץ לארץ-ישראל ולערוך אותו. גרסה קצרה של הסרט הופצה לפני קום המדינה וזכתה להדים רבים. אך ריבים בין מאיר לוין לבין הארגון היהודי-אמריקני שמימן את הסרט הביאו לכך שהגרסה הארוכה הופצה רק לאחר קום המדינה.

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים
* הסרט בגרסה המקוצרת, בערוץ ארכיון הסרטים היהודיים ע"ש סטיבן שפילברג באתר YouTube
* ליאת שטייר-לבני, סיפור הפקתו של The Illegals - הסרט הראשון באורך מלא שתיעד עליה בלתי ליגאלית, בתוך עיונים בתקומת ישראל, כרך 15 (2005), עמ' 393 - 411
* 
* 
* 
* , על הסרט **הבלתי חוקיים**
* 
* אריאל שוייצר, ''הבלתי לגאליים'': בין תיעוד לבדיון, קולנוע כעדות, **תקריב**, גיליון מס' 2, 2011.
* יצחק מיכאלי על סרטו של מאייר לוין שצולם באנית המעפילים "לא תפחידונו" בערוץ מרכז המידע "בנתיבי ההעפלה" באתר YouTube

## הערות שוליים

קטגוריה:ההעפלה בתרבות ובאמנות
קטגוריה:סרטי 1948
קטגוריה:הבריחה
בסיס הצוללות בלוריאן

**בסיס הצוללות ב[[לוריאן]]** היה מעגן צוללות מבוצר של גרמניה הנאצית שהוקם בעיר לוריאן במהלך מלחמת העולם השנייה. הוא נבנה בין השנים 1941–1944, במהלך הכיבוש הגרמני בצרפת.

## תולדות הבסיס
לאחר פרוץ מלחמת העולם השנייה תכנן הצי הגרמני בונקרים כמעגנים מוגנים עבור הצוללות שלו. קרל דניץ החליט לבנות את הבסיס ב-28 ביוני 1940 על שטחו של נמל הדיג קרומון (Keroman), כמה ימים לפני הנמל ננטש, בין 15–21 ביוני.

הבסיס כלל שלושה בונקרים. בניית הבונקר הראשון החלה בפברואר 1941. בנייתו של הבונקר השני התחילה כשלושה חודשים לאחר מכן, הבונקר השלישי החל להיבנות כמה חודשים לאחר השני, וב-1944 התחילה העבודה על המבנה הרביעי. נדרשו 15,000 איש לבניית כל הבונקרים.

לוריאן סבלה רבות בעקבות מלחמה, בתים נבזזו, נהרסו ומשפחותיהם נפרדו וחלקם נאלצו לשלוח את ילדיהם למקומות אחרים, קרובים וגם לא.

בעלות הברית ערכו ניסיונות כושלים רבים להרוס את הבסיס בהפצצות אוויריות. לבסוף הוחלט להחריב את העיר לוריאן עצמה. מפציצים אמריקאיים ובריטיים הרסו את העיר בינואר 1943.

ב-7 באוגוסט 1944 הוטלה על הבסיס הפצצה טולבוי, שפותחה במיוחד כדי לפגוע ביעדים מבוצרים, אך היא גרמה לו נזק שטחי בלבד.

ב-1946 קראו את הבסיס על שם המהנדס סטוסקופף, שעבד בבסיס עבור הגרמנים, אך למעשה ריגל לטובת בעלות הברית, עד שנתפס על ידי הגסטפו והוצא להורג.

הבסיס שימש את הצי הצרפתי עד 1997, ומאז האתר מוקדש לפעילות אזרחית.

### צוללות
בתחילת המלחמה היו לגרמניה 26 צוללות פעילות, לקראת סוף המלחמה היו 1000. הצוללת הראשונה שנכנסה ללוריאן היא הU-30 ב-7 ביולי 1940 ובאוגוסט הגיעו U-334 ,U-32 ,U-99.

עם הזמן צוללות נוספות פעלו בבסיס כמו U-48, U-38, U-101 ועוד וגרמו להרס רב אצל בעלות הברית, 2,500,000 טון ספינות ואספקה שטבעו בין יוני לספטמבר, 1940 בעוד שגרמניה הפסידה רק שתי צוללות בין יוני לאוקטובר באותה השנה. לתקופה הזאת צוותי הצוללות קוראים "The Happy Times".

## הבונקרים
ממוזער|שמו של הבסיס שונה לסטוסקופף

### הבונקר הראשון
הבנייה החלה בפברואר 1941 והסתיימה בספטמבר 1941, כשבעה חודשי עבודה. היו בו חמש מכלאות, ובכל מכלאה היה עגורן נייד. המכלאות בבונקר היו באורך 120 מטר וברוחב 85 מטר. גג המבנה היה עשוי בטון בעובי שלושה מטרים.

### הבונקר השני
הבונקר השני הכיל שבע מכלאות, כל אחת באורך 138, ברוחב 120 מטר, ובגובה 18.5 מטר. בכל מכלאה היו שני עגורנים ניידים.

### הבונקר השלישי
העבודה על הבונקר השלישי החלה באוגוסט 1941 והסתיימה בינואר 1943. המכלאות בבונקר היו באורך 170 מטר, ברוחב 135 מטר, ובגובה 20 מטר, הגג 7 מטר.
הבונקר הכיל גם ציוד שלא היה בבונקרים האחרים, תחנות כוח, מכשירים לטיהור מים, מתקני אחסון וחדרי שינה ועוד, וכל זה בשביל פועלי הבסיס. הפועלים חיו בתוך הבונקר במהלך כל שעות היממה, כל השבוע.

### הבונקר הרביעי
הבונקר הרביעי תוכנן בשביל הצוללת החדשה XXI אך לא נבנה בשל המלחמה הקשה.

## ראו גם
*סן-נאזר

## קישורים חיצוניים

* 
* "Nazi Mega Weapons (S01E02): U-Boat Base" (PBS), YouTube
* אתר המוזיאון היום

## הערות שוליים

קטגוריה:צרפת במלחמת העולם השנייה
קטגוריה:בסיסים ימיים
קטגוריה:זירת האוקיינוס האטלנטי במלחמת העולם השנייה
קטגוריה:צרפת: בסיסים ומתקנים צבאיים
קטגוריה:לוחמת הצוללות הגרמנית במלחמת העולם השנייה
קטגוריה:לוריאן
אפיגרף (מתמטיקה)

שמאל|250px|פונקציה (בשחור) והאפיגרף שלה (בירוק)

במתמטיקה, ה**אֶפִּיגְרָף** של פונקציה *f* : **R**n→**R** היא קבוצת הנקודות שנמצאות מעל או על הגרף:
: \mbox{epi} f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu \ge f(x) \} \subseteq \mathbb{R}^{n+1}.
ה**אפיגרף המוגבל** הוא האפיגרף ללא הגרף עצמו:
: \mbox{epi}_S f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu > f(x) \} \subseteq \mathbb{R}^{n+1}.
הגדרה זהה קיימת לפונקציה שלוקחת ערכים מהתחום **R** &cup; &infin;., ובמקרה זה, האפיגרף הוא הקבוצה הריקה אם ורק אם *f* זהה לאינסוף (f \equiv \infty). אפשר גם להגדיר את האפיגרף כאשר התמונה היא כל מרחב וקטורי.
בצורה דומה, אפשר להגדיר את קבוצת הנקודות שמתחת לגרף, שהיא ההיפוגרף.
מאפיינים של האפיגרף הם:
* פונקציה היא קמורה אם ורק אם האפיגרף שלה היא קבוצה קמורה.
* פונקציה היא פונקציה רציפה למחצה אם ורק אם האפיגרף שלה היא קבוצה סגורה.

קטגוריה:פונקציות מתמטיות
קטגוריה:פונקציות ממשיות ומרוכבות
היפוגרף

במתמטיקה, **היפוגרף** של פונקציה *f* : **R***n* → **R**  הוא קבוצה של הנקודות הנמצאות מתחת הגרף של פונקציה או עליו:
: \mbox{hyp} f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu \le f(x) \} \subseteq \mathbb{R}^{n+1}
וה**היפוגרף המוגבל** היא קבוצת הנקודות הנמצאות מתחת לפונקציה:
: \mbox{hyp}_S f = \{ (x, \mu) \, : \, x \in \mathbb{R}^n,\, \mu \in \mathbb{R},\,  \mu 
ההיפוגרף היא קבוצה ריקה אם הפונקציה שקולה לאינסוף (f \equiv -\infty).
אפשר להגדיר היפוגרף גם לפונקציה שתמונה שלה היא קבוצה כלשהי. בצורה דומה, אפשר להגדיר את הקבוצה של הנקודות הנמצאות מעל לפונקציה, שהיא האפיגרף. מאפיינים של ההיפוגרף הם:
* פונקציה היא פונקציה קעורה אם ההיפוגרף שלה היא קבוצה קמורה.
* פונקציה היא פונקציה רציפה למחצה אם ההיפוגרף שלה היא קבוצה סגורה

קטגוריה:פונקציות מתמטיות
קטגוריה:פונקציות ממשיות ומרוכבות
רפש ורוד

ממוזער|בשר בקר טחון

**רפש ורוד** (אנגלית: **Pink Slime**) הוא כינוי לחומר גלם בתעשיית הבשר המכונה בז'רגון המקצועי **בקר דל-שומן במרקם עדין** (אנגלית: LFTB - lean finely textured beef) או **נתחי בקר דלי-שומן ללא עצם**.

הרפש הוורוד מיוצר בארצות הברית מנתחי בקר לבשר שאינם ראויים למאכל אדם כשלעצמם בשל רמות גבוהות של חיידקים שהם מכילים. בהליך ההכנה של הרפש הוורוד, מחממים את הנתחים לטמפרטורה גבוהה ומפרידים מהם את השומן באמצעות צנטריפוגה ותהליכי הקפאה מהירה. לאחר מכן, נדחס הבשר דרך צינורות דקים, בהם הוא מושרה בתערובת של גז אמוניה ומים או חומצת לימון במטרה להשמיד חיידקים כגון סלמונלה ואי קולי.

בשנת 2001, אישרה מחלקת החקלאות של ארצות הברית (ה-USDA) את המוצר לצריכה מוגבלת על ידי בני-אדם ומאז הוא משמש כתוסף מזון לבשר בקר מעובד. הרגולטור בארצות הברית מגביל את יצרני הבשר בשימוש ברפש הוורוד לרמות של לא יותר מ-15% עד 25% מהמוצר המוגמר לצרכן. בסדרת תחקירים בנושא שערך ערוץ הטלוויזיה ABC ושודרה בשנת 2012 נטען כי 70% ממוצרי הבשר הטחון הנמכרים בסופרמרקטים מכילים רפש ורוד.

טרם המצאתה של הטכנולוגיה ליצירתו, היו נתחי הבשר מהם מופק הרפש הוורוד פסולים למאכל אדם ושימשו כתוסף מזון לחיות משק וכבסיס למזון כלבים.

## קישורים חיצוניים

* '''"אין רפש ורוד"''' כתבה באתר The Marker
* 

קטגוריה:בשר
קטגוריה:ארצות הברית: חקלאות
קטגוריה:מזון מהיר
אמרה ג'אן

**אֶמְרֵה גַ'אן** (בטורקית: **Emre Can**; נולד ב-12 בינואר 1994) הוא כדורגלן גרמני המשחק בעמדות הקשר והבלם בבורוסיה דורטמונד ובנבחרת גרמניה. שיחק בליברפול (2014–2018) וביובנטוס (2018–2020) וכבש במהלך הקריירה מעל 30 שערים.

## קריירה
ג'אן נולד בפרנקפורט להורים טורקים. בגיל 6 הצטרף לקבוצת הנוער המקומית של העיר פרנקפורט, בגיל 12 הצטרף למחלקת הנוער של הקבוצה הבכירה בעיר איינטרכט פרנקפורט. בגיל 14 עבר למחלקת הנוער של באיירן מינכן. ב-2011 החל לשחק בקבוצה המילואים של באיירן. ב-12 באוגוסט 2012 ערך את הופעתו הבכורה בקבוצה הבוגרת בניצחון 1–2 על בורוסיה דורטמונד בסופר קאפ הגרמני. ב-13 באפריל 2013 ערך את הופעתו הבכורה בבונדסליגה בניצחון 0–4 על נירנברג. בסיום העונה זכה עם הקבוצה באליפות גרמניה, הגביע הגרמני, וליגת האלופות.

ב-2 באוגוסט 2013 חתם לארבע שנים בבאייר לברקוזן, בעונתו הראשונה והיחידה בקבוצה הבקיע ארבעה שערים, ובישל ארבעה שערים. יכולתו של ג'אן עוררה עניין בליברפול, ביניהן בהופעתו בהפסד 2–4 למנצ'סטר יונייטד.

ב-3 ביולי 2014 חתם בליברפול מהפרמייר ליג עבור 12 מיליון אירו. ב-25 באוגוסט ערך את הופעתו הבכורה בקבוצה בהפסד 1–3 נגד מנצ'סטר סיטי. ב-8 בנובמבר הבקיע את שערו הראשון בקבוצה בהפסד 1–2 לצ'לסי. בעונתו השנייה בקבוצה העפיל עמה לגמר הליגה האירופית 2016, ופתח בהרכב בהפסד קבוצתו 1–3 לסביליה. למרות הצעת ליברפול לחידוש חוזה, צ'אן החליט שלא לחדש את חוזהו עם הקבוצה וב-21 ביוני 2018 חתם ביובנטוס מסרייה א' בהעברה חופשית. ב-18 באוגוסט ערך את הופעתו הבכורה בקבוצה בניצחון 2–3 על קייבו ורונה.

לאחר שלא השתלב כמצופה ביובנטוס ואף נפלט מסגל הקבוצה לליגת האלופות, ב-31 בינואר 2020 הושאל לבורוסיה דורטמונד עד לסוף העונה.

### נבחרת גרמניה
ג'אן זומן לכל הנבחרות הצעירות של גרמניה, ב-28 באוגוסט 2015 זומן לראשונה לנבחרת הבוגרת על ידי המאמן יואכים לב לקראת משחקי מוקדמות יורו 2016. ב-4 בספטמבר 2016 ערך את הופעתו הבכורה בנבחרת בניצחון 1–3 על . ב-8 באוקטובר 2017 כבש את שערו הראשון בנבחרת הבוגרת בניצחון 5–1 על  במסגרת מונדיאל 2018. נכלל בסגל נבחרת גרמניה ליורו 2020. ב-12 ביוני 2024 זומן ג'אן לסגל נבחרת גרמניה ליורו 2024 לאחר שאלכסנדר פבלוביץ' נפצע ונגרע מהסגל.

## תארים
;באיירן מינכן
* אליפות גרמניה: 2012/2013
* הגביע הגרמני: 2012/2013
* ליגת האלופות: 2012/2013
* הסופר קאפ הגרמני: 2013

;יובנטוס
* אליפות איטליה: 2018/2019
* הסופר קאפ האיטלקי: 2018

;בורוסיה דורטמונד
* הגביע הגרמני: 2020/2021
;נבחרת גרמניה
* גביע הקונפדרציות: 2017

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:פרנקפורט: כדורגלנים
קטגוריה:כדורגלני באיירן מינכן
קטגוריה:כדורגלני באייר לברקוזן
קטגוריה:כדורגלני ליברפול
קטגוריה:כדורגלני בורוסיה דורטמונד
קטגוריה:כדורגלני יובנטוס
קטגוריה:כדורגלני נבחרת גרמניה
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני יורו 2020
קטגוריה:כדורגלני יורו 2024
קטגוריה:גרמנים ממוצא טורקי
קטגוריה:ספורטאים גרמנים באנגליה
קטגוריה:ספורטאים גרמנים באיטליה
קטגוריה:גרמנים שנולדו ב-1994
רונה ישראל קולת

**רונה ישראל-קולת** היא זמרת סופרן ישראלית בעלת קריירה בינלאומית, מוזיקולוגית ומנהלת המאסטרקלאס והתחרות ע"ש ז'מבוקי לשירה אומנותית, ירושלים.

## קורות חיים
רונה ישראל-קולת נולדה בלונדון, אנגליה ועלתה לישראל בילדותה. 

למדה בתיכון תלמה ילין במגמת אמנות פלסטית. בעלת תואר ראשון בביצוע מטריניטי קולג' אוף מיוזיק, לונדון, ותואר שני (אמן) מהקולג' המלכותי למוזיקה, לונדון. את תואר רב-אמן (קונצרט-אקזמין) רכשה באוניברסיטת מיינץ.

לאחר לימודיה הייתה סולנית בבתי אופרה במיינץ, גיסן, דסאו, המבורג ועוד. השתתפה בין היתר בפסטיבל האביב בהיידלברג, פסטיבל היידן באייזנשטדט, פסטיבל האופרה הקאמרית של ריינסברג, בריטן פירס, פסטיבלי אבו–גוש ופסטיבל שלזויג–הולשטיין. הופיעה במגוון תפקידים אופראיים וקונצרטים עם תזמורות בישראל ומחוצה לה, ביניהן התזמורת הפילהרמונית הישראלית, תזמורת הרדיו של פרנקפורט, התזמורת הפילהרמונית של ריינלנד פפלץ. הופעותיה ברדיו ובטלוויזיה כוללות הקלטות ל"קול המוסיקה" במסגרות "אתנחתא", עם אנסמבל המאה ה-21, רסיטל אמן, ופורטרט אישי ברשת הטלוויזיה הגרמנית מ.ד.ר. (MDR).

בין היצירות שנכתבו עבורה והושמעו על ידה בהופעות בכורה: "נעימות שחורות" למילותיה של אלזה לסקר שילר  (הגרסה לקול גבוה) "לא ילמדו עוד מלחמה" ו"תפילה חדשה" מאת רחל גלעין, יצירות משל הגר קדימה, יחזקאל בראון, אייל באט ועוד. רונה ישראל קולת היא מלחינה חברת אקום ויצירותיה בוצעו במסגרות כגון "פועם בלב", פסטיבל ווקס פמינה, פסטיבל קונצרט.ה, ורסיטלים באנגליה ובגרמניה.
כבמאית אופרות העלתה הפקות במוזיאון ראלי, קיסריה, בפסטיבל אבו גוש ובמכללת לויסנקי. כן הוזמנה לביים בפסטיבל הקיץ של אוניברסיטת הילדסהיים, גרמניה.

מייסדת ומנהלת המאסטרקלאס הבינלאומי לשירה אמנותית, ירושלים (IMVAJ), וחברת פורום המלחינות בישראל. בשנת 2020 החלה להגיש פינה שבועית בנושאי שירה וחברה בתוכנית "שלושה שיודעים" ברשת כאן תרבות של תאגיד השידור הישראלי.

רונה קולת מרצה בנושאי שירה ומוזיקה. מלמדת פיתוח קול ופדגוגיה ווקאלית במכללת לוינסקי ומנהלת את הסטודיו הישראלי להפקה קולית נכונה.

## עבודה אקדמית
דוקטורנטית בפקולטה למוזיקה באוניברסיטה העברית בהנחייתה של פרופסור רוני גרנות. בעלת תואר מוסמך (מחקרי) במוזיקולוגיה במסגרת התוכנית למדעי הקוגניציה באוניברסיטה העברית בירושלים. עבודת המחקר שלה מתמקדת בזייפנות ("הזייפנות כתופעה דינמית") בהפקה קולית נכונה וחקירת ג'סטות ווקאליות בהקשר קוגניטיבי ופדגוגי. עבודת המאסטר הוצגה במספר כנסים בינלאומיים וזכתה לציטוטים רבים.

## חיים אישיים
מתגוררת בזכרון יעקב עם משפחתה.

## פרסים
* פרס טריניטי קולג' אוף מיוזיק לשירת הליד הגרמני
* פרס רויאל קולג' אוף מיוסיק לשירת הליד הגרמני
* כלת המלגה לאופרה קאמרית בריינסברג, גרמניה.
* פרס על שם הופמן בתחרות בתי ספר למוזיקה בגרמניה. 
* 1997-2001 כלת המלגה על שם אנני אייזלר-להמן במיינץ, גרמניה.
* 2000 פרס ביירוית של אגודת ריכארד ואגנר בוויסבאדן, גרמניה.
* 2002 זוכה בתחרות הבינלאומית לשירה אופראית על שם אריקה קוט, גרמניה. 

## קישורים חיצוניים

* 

קטגוריה:זמרות אופרה ישראליות
קטגוריה:זמרות ישראליות
קטגוריה:זמרים ישראלים
קטגוריה:זמרי אופרה יהודים
קטגוריה:ישראליות שנולדו במאה ה-20
נדחפים

**נדחפים** היא תוכנית טלוויזיה ישראלית ששודרה בשידור חי בערוץ הילדים וצולמה במשרדי הערוץ.

## היסטוריה
התוכנית שודרה לראשונה ב-22 במרץ 2015 בשידור חי מאולפני ערוץ הילדים. אורכה של כל תוכנית היה בין 25–30 דקות, והיא שודרה מדי יום בימים ראשון עד רביעי, ובימי חמישי שודר לקט מתוכניות השבוע בשם "נדחפים לחמישי".

את התוכנית הנחו ירמי שיק בלום, ניב מג'ר וליאור אמסטרדמסקי בפינות מתוסרטות לצד תחרות בין כיתות על טיסה לחו"ל, בדומה לשעשועון ששטוס.

בהמשך הצטרפו לצוות המנחים תומר פישמן כמנחה ראשי ולצידו טום באום כמנחה "פינת המשימות" והפינה "הכי מצחיק בארץ", בה חיפשו את הילד הכי מצחיק בארץ שזכה בפינה משלו.

לאחר יותר מ-100 תוכניות ירדה התכנית מהאוויר ב-28 באוקטובר 2015,. ב-27 באוגוסט 2015 שודר הסרט "נדחפים לספרד" שמתעד את טיסתה של הכיתה הזוכה לספרד עם המנחים.

## פינות התוכנית
* **גלגל התירוצים** – בכל תוכנית נבחרת שאלה (למשל: למה לא נעלת כפכפים כל הקיץ?) ונדחפים מוצאים תירוץ לשאלה (למשל: רציתי לנעול כפכפים בקיץ, אבל הם ברחו ממני). התירוצים חוזרים על עצמם, כל פעם עם חפץ אחר.
* **המירוץ למשימות של טום באום** – בכל תוכנית נבחרה משימה שעל טום באום לעשות והוא ביצע אותה.
* **אהבה במרומים** – טלנובלה מבית נדחפים.
* **דניאל השפית בת ה-14** – פינה בה דניאל מלמדת להכין אוכל לא מוצלח ומבחיל.
* **נהוראי מתופף על דברים** – בכל תוכנית של הפינה נהוראי (ניב מג'ר) "מלמד" איך לתופף על דבר מסוים.
* **טופ 5** – פינה בה המפורסם המתארח בתוכנית בוחר את 5 הדברים הכי אהובים עליו בנושא מסוים.
* **עובדים על אנשים בטלפון** – בכל תוכנית ירמי ותומר עובדים על אנשים בטלפון.
* **צחיק צחוק** – פינה שאותה מגישה הדמות **פדי 420**, אותו גילם תומר פישמן. פינה זו היא פינה של פספוסים שמשודרת לעיתים רחוקות.
* **פינת ארוחת הצהריים-** פינה בה ליאור אמסטרדמסקי אוכל ארוחת צהריים מתריסה מול הילדים בבית- בדרך כלל פיצות, גלידות, או ג'אנק אחר, בטענה שהוא מבוגר ויכול לעשות מה שבא לו.

## ראו גם
* בית ספר לשטויות

## קישורים חיצוניים

* 

## הערות שוליים

קטגוריה:ערוץ הילדים
קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2015
סטניסלב הוגא

**סטניסלב הוגא** (בפולנית: **Stanisław Hoga**; 1791 – 1860) היה יהודי מומר, מתרגם לעברית.

## ביוגרפיה
סטניסלב הוגא נולד בשנת 1791 בשם יחזקאל, בן למשפחה חסידית באזור לובלין שבפולין. אביו היה המגיד אריה לייב מקוזמיר, ממקורבי החוזה מלובלין. לאחר שרכש השכלה תורנית, הסתייע באדם קז'ימייז' צ'רטוריסקי  כדי ללמוד בפולאווי. בשנים 1807–1809 שימש מתורגמן לכוחותיו של נפוליאון. הוגא עבר להתגורר בוורשה, אז חלק מהאימפריה הרוסית, ומשנת 1816 שימש עוזר לצנזור היהודי אדם חלמלבסקי, ובשנת 1818 הצטרף לוועד הצנזורה לספרים עבריים. לאחר מכן עבד בשביל לואיג'י קיאריני (Luigi Chiarini) מאוניברסיטת ורשה, ובהמשך הפך לסגנו. בעקבות לחץ שהופעל עליו התנצר לאחר שנת 1822, ושינה את שמו הפרטי לסטניסלב. הוא פרש ממשרת הצנזור, והתמסר לתרגום מעברית לפולנית.  

במסגרת חקירה ממשלתית שנפתחה נגד חסידים בפלוצק בשנת 1823 הצליח הוגא למתן את מסקנות החקירה. ב-3 באוגוסט 1824 הגן על חסידים בוויכוח פומבי. בוורשה פגש את אלכסנדר מקקול  מהחברה הלונדונית להפצת הנצרות בקרב היהודים, ובעידודו היגר ללונדון והשתתף בשנת 1838 בתרגום של הברית החדשה לעברית. בעקבות גישתו הביקורתית לפעילות החברה הלונדונית להפצת הנצרות נפרדו דרכיהם ב-1849. 

הוגא נפטר בשנת 1860, בהיותו בן 69, ונקבר בבית הקברות הייגייט בלונדון.

## יצירתו
*בשנת 1830 יצא לאור בפולנית ספרו "Tu chazy czyli Rozmowa o Żydach". 
* בשנת 1834 יצא לאור ספרו המיסיונרי "שירי ציון" - תרגום לעברית של שירים באנגלית ובגרמנית. 
* בשנת 1840 יצא לאור בעברית ספרו "שפת בריטאניא" - דקדוק אנגלי לדוברי עברית
* בשנת 1840 יצא לאור בעברית ספרו The Controversy of Zion
* בשנת 1844 יצא לאור הספר "ספר הליכות אורח במסעו מן העולם הזה אל העולם הבא", תרגומו לעברית של הספר "The Pilgrim's Progress" מאת ג'ון באניין. על ספר זה העירה זיוה שמיר: "מפעלו הנחשוני, המעיד על שליטה יוצאת דופן בעברית מודרנית, שאינה כבולה ל'ספר' ול'פסוק', שניכרת באופן מיוחד במאמר העיוני שצירף בפתח הרומן שבתרגומו, צלל לתהום הנשייה".
* בשנת 1844 יצא לאור הספר המיסיונרי "נתיבות עולם", תרגומו לעברית לספרו של אלכסנדר מקקול "Old Paths".

## קישורים חיצוניים
* 
* 

* Beth-Zion Lask Abrahams, *Stanislaus Hoga—Apostate and Penitent*, Transactions (Jewish Historical Society of England) Vol. 15, (1939-1945), pp. 121–149. Published by: Jewish Historical Society of England. Stable URL: http://www.jstor.org/stable/29777844
* 


*  

## הערות שוליים

קטגוריה:יהודים מומרים פולנים
קטגוריה:יהודים מומרים בריטים
קטגוריה:יהודים שהתנצרו
קטגוריה:מתרגמים מאנגלית לעברית
קטגוריה:מתרגמים מעברית
קטגוריה:מתורגמנים
קטגוריה:ילידי 1791
קטגוריה:נפטרים ב-1860
תפוח בדבש

טבילה של **תפוח בדבש** היא מנהג יהודי שמקורו ביהדות אשכנז. בסדר ליל ראש השנה נוהגים לטבול תפוח בדבש ולומר .
מנהג זה מבטא את התקווה שהשנה החדשה תהיה "מתוקה" (מטאפורית, כלומר טובה). תפוח בדבש הוא מסמלי ראש השנה.

יעקב בעל הטורים, בספרו אורח חיים תקפ״ג: א׳ כתב:

במחזור ויטרי, בהלכות ראש השנה שכ״ג:א׳

המנהג נזכר לראשונה בכתבי המהרי"ל (במפנה המאה ה-15), שבהם נאמר: . לדעתו הברכה על התפוח היא עיקרו של המנהג.

בתקופת הראשונים הוזכרה גם אכילה של רימון, תפוח ודגים. רק בסוף תקופת הראשונים אוחד בקרב יהדות אשכנז המנהג של אכילת הדבש עם מנהג אכילת התפוח למנהג של אכילת תפוח בדבש, שהתפשט לרבות מקהילות ישראל גם במקומות אחרים. בעקבות מנהג זה התפשט הנוהג לאכול עוגת דבש במהלך החג.
רבי לוי יצחק שניאורסון ביאר את המשפט שאומרים עם זה, "שנה טובה ומתוקה", טובה מסמל את החסדים שיבואו עלינו, מתוקה מסמלת את הדינים והגבורות שיתהפכו אף הם לטובה ויתמתקו - שיהיו מתוקים.
לפי רבי צדוק הכהן מלובלין, התפוח והדבש מרמזים ל"נעשה ונשמע": התפוח מסמל את ה'נעשה', כלומר את קבלת עול המצוות בגלל הציווי האלוהי עוד לפני שנשמעו, כדברי רבי חמא בר חנינא: , והדבש מסמל את ה'נשמע', כלומר הבנת דברי התורה והמשמעות שלהם. אכילת התפוח בדבש והבקשה שתתחדש שנה טובה ומתוקה מביעים את השאיפה שדברי התורה יהיו ערבים ומובנים.

## קישורים חיצוניים

## הערות שוליים

קטגוריה:דבש
קטגוריה:מנהגים יהודיים: ראש השנה
קטגוריה:מאכלי ראש השנה
קטגוריה:מאכלי תפוחים
אדם וייסהאופט

[שמאל|ממוזער|250px|אדם וייסהאופט, מייסד ה[אילומינטי]]
**יוהאן אדם וייסהאופט** (; 6 בפברואר 1748 – 18 בנובמבר 1830) היה פרופסור למשפט קאנוני, סופר ומשורר גרמני אשר היה מייסד האילומינטי.

## ביוגרפיה
נולד באינגולשטאדט, שהייתה אז תחת שלטון נסיכות הבוחר מבוואריה. אביו, יוהאן גיאורג, שהיה פרופסור למשפטים, נפטר בעת היותו של אדם בן 5 והוא עבר לגור אצל סנדקו, שהיה אף הוא פרופסור למשפטים באוניברסיטת אינגולשטאדט. וייסהאופט סיים בגיל 20 את לימודי המשפטים באוניברסיטת אינגולשטאדט עם תואר דוקטור במשפטים (Doctor iuris). ב-1772 קיבל משרת מרצה למשפטים באותה אוניברסיטה ושנה לאחר מכן נישא.

ב-21 ביולי 1773 פרסם האפיפיור קלמנס הארבעה עשר בולה אפיפיורית, בה הורה על ביטול מסדר הישועים. כחלק מהשינויים הפרסונליים שנבעו מצו זה, מונה וייסהאופט כפרופסור למשפט קאנוני.

## האילומינטי

ב־1 במאי 1776 ייסד וייסהאופט בנסיכות הבוחר מבוואריה את ה"אילומינטי". הוא אימץ את השם: "האח ספרטקוס" בתוך המסדר. האנציקלופדיה ניו אדוונט מציינת שהמסדר לא היה שוויוני או דמוקרטי בשום אופן, וביקש לקדם את הדוקטרינות של שוויון וחופש בכל חברה; ואילו אחרים כמו אנציקלופדיית קולייר (Collier's Encyclopedia), אמרו כי המטרה הייתה כדי להילחם בדת, לפתח ולטפח רציונליזם במקומה.

ב-1777, הצטרף וייסהאופט ללשכת בונים חופשיים במינכן, יצר שיתוף פעולה בין הבונים החופשיים לבין האילומינטי, גייס בונים חופשיים לארגון שלו והרחיב אותו מאוד.

ב-1784, סוכני החרש של קרל תאודור, הנסיך הבוחר מבוואריה הביאו בפני הנסיך ממצאים שהעידו כי האלומינטי הייתה קבוצה חתרנית, ממשלתו של הנסיך אסרה על המשך פעילות האילומינטי, ווייסהאופט עצמו איבד את משרתו באוניברסיטה ונמלט מבוואריה.

## פעילויות בגלות
וייסהאופט קיבל מקלט בחצרו של ארנסט השני, דוכס סקסוניה-גותה-אלטנבורג, חי בגותה וכתב סדרת עבודות על נְאוֹרוּת, ובהן "ההיסטוריה השלמה של רדיפות האילומינטי בבוואריה" (1785), "תמונה של נְאוֹרוּת" (1786), "התנצלות על האילומינטי" (1786) ו"מערכת משופרת של נְאוֹרוּת" (1787).

אדם וייסהאופט מת בגותה ב־18 בנובמבר 1830. הוא הותיר אחריו את אשתו השנייה, אנה מריה לבית סוזנהופר (Sausenhofer), ואת ילדיו נאנט, שרלוט, ארנסט, קארל, אדוארד ואלפרד. וייסהאופט נקבר ליד בנו וילהלם, שמת לפניו בשנת 1802.

## עבודותיו

* (1775) De Lapsu Academiarum Commentatio Politica
* (1786) Apologie der Illuminaten 
* (1786) Über die Schrecken des Todes – eine philosophische Rede
* (1788) 
* (1786) Über Materialismus und Idealismus. Torino
* (1788) Über die Gründe und Gewißheit der Menschlichen Erkenntniß
* (1788) Über die Kantischen Anschauungen und Erscheinungen
* (1788) Zweifel über die Kantischen Begriffe von Zeit und Raum
* (1793) Über Wahrheit und sittliche Vollkommenheit
* (1794) Über die Lehre von den Gründen und Ursachen aller Dinge
* (1794) Über die Selbsterkenntnis, ihre Hindernisse und Vorteile
* (1797) Über die Zwecke oder Finalursachen
* (1802) Über die Hindernisse der baierischen Industrie und Bevölkerung
* (1804) Die Leuchte des Diogenes
* (1817)
* (1818) Über das Besteuerungs-System
* (1822) חקר מוות פתאומי של חברי המסדר לשעבר


## קישורים חיצוניים

## הערות שוליים

קטגוריה:פילוסופים של עידן הנאורות
קטגוריה:פילוסופים גרמנים
קטגוריה:גרמנים חברי הבונים החופשיים
קטגוריה:סופרים גרמנים
קטגוריה:משוררים גרמנים
קטגוריה:גרמנים שנולדו ב-1748
קטגוריה:גרמנים שנפטרו ב-1830
קטגוריה:אילומינטי
קטגוריה:חברי האילומינטי
מייטי מד

**מייטי מד** (באנגלית: **Mighty Med**) היא קומדיית מצבים של דיסני XD אשר שודרה לראשונה ב-7 באוקטובר 2013 ובערוץ דיסני ישראל ב-אוגוסט 2014. בסדרה מככבים: בראדלי סטיבן פרי, ג'ייק שורט, פריס ברלס, דיוון לאוס ואוגי איסאאק. העונה הראשונה שודרה עד ל-15 בספטמבר 2014 בארצות הברית.

ב-22 במאי 2014 הסדרה חודשה לעונה שנייה כשהפקת העונה נקבעה ליולי 2014. העונה שודרה לראשונה בארצות הברית ב-20 באוקטובר 2014, ובישראל ב-10 ביוני 2015. בארצות הברית העונה הסתיימה ב-9 בספטמבר 2015, ובישראל היא הסתיימה ב-1 בנובמבר 2015.

ב-3 בספטמבר 2015, אושר שאחרי סיום הסדרה תהיה סדרת ספין אוף אשר תכלול דמויות גם ממייטי מד וגם מהסדרה מעבדה לכוחות על. רק בראדלי סטיבן פרי, ג'ייק שורט ופריס ברלס ישתתפו בסדרה.

הסדרה עלתה בדיסני+ לכבוד השקתה בישראל ב-16 ביוני 2022.

## עלילה
קאז ואוליבר, החברים הטובים מוצאים עבודה לשעות שלאחר הלימודים ב"מייטי מד", שמתגלה כבית חולים סודי לגיבורי על, מדע בדיוני ופנטזיה. בסדרה, הם מגלים שהדמויות האהובות עליהם אמיתיות. מאחר שלקאז ואוליבר אין כוחות מיוחדים, עליהם ללמוד לנווט בין העולמות המנוגדים בעזרת גיבורת העל סקיילר סטורם והאחיין החטטן של המנהל, אלן דיאס. החברות ובקיאותם בגיבורי על, מדע בדיוני ופנטזיה- היא שמעניקה להם כוח שמאפשר להם להפוך גיבורים ולהציל את האנשים שמצילים אנשים.

## שחקנים ודמויות
***בראדלי סטיבן פרי** - בתפקיד **קאז**: חבר של אוליבר וסקיילר. די שחצן ומוזר, אבל בכל זאת אדם טוב. בסוף עונה 2 קיבל כוחות על.
***[[ג'ייק שורט]]** - בתפקיד **אוליבר**: חבר של קאז וסקיילר. בגללו נחשף הארקטוריון. אדם טוב ונחמד, והבטיח לסקיילר שיחזיר לה את כוחות העל שלה. בעונה 2 קיבל בעצמו כוחות על עם קאז.
***[[פריס ברלס]]** - בתפקיד **סקיילר**: גיבורת על. הופיעה מפרק הראשון לסדרה. איבדה את כוחות העל שלה בגלל המשמיד. די נחמדה, אבל כשקיבלה את הכוחות חזרה היא הפכה למרושעת והעמידה פנים שהיא עדיין נחמדה כדי להפוך את כל גיבורי העל לרעים.
***דיוון לאוס** - בתפקיד **אלן דיאז**
***אוגי איסאאק** - בתפקיד **גאס**

## שידור

## קישורים חיצוניים
* 

## הערות שוליים

קטגוריה:סרטי 2013
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנת 2013
שי האוזמן

שמאל|ממוזער|250px|שי האוזמן בשנת 2012
**שי האוזמן** (נולד ב-26 בדצמבר 1974) הוא איש תקשורת, פרשן כדורסל, עורך דין ויזם בתחום הנדל"ן.

## ביוגרפיה
האוזמן נולד וגדל באשדוד והחל את דרכו ככדורסלן במחלקת הנוער של מכבי אשדוד. בגיל צעיר יחסית פרש ממשחק לטובת לימודי משפטים.

לאחר פרישה ממשחק החל לאמן קבוצות נוער, ובשנת 1997 החל לשמש כסקאוט של נבחרת ישראל הבוגרת. עונה אחת שימש גם כסקאוט בקבוצת הפועל ירושלים. בשנת 2001 שימש כעוזרו של רונן גינזבורג בקבוצת בני הרצליה.

בתחילת עונת 2008/2007 הצטרף כמנהל מקצועי למכבי אשדוד בליגה הלאומית בכדורסל. במהלך תקופתו באשדוד נטלה חלק הקבוצה שלוש עונות בליגה הלאומית ושתי עונות בליגת העל, במהלכן הגיעה הקבוצה עד לגמר הפיינל פור וסיימה כסגנית האלופה. בחודש יולי 2012 סיים את תפקידו במועדון לאחר מאבקי כוח בהנהלת הקבוצה.

מחודש ספטמבר 2012 ועד מרץ 2017 היה האוזמן פרשן ובעל טור כדורסל באתר וואלה! ספורט ופאנליסט בתוכנית הרשת "משחק מקדים". בשנת 2024 חזר לכתוב את הטורים בוואלה

משנת 2014 היה פרשן כדורסל בערוץ הספורט, בעיקר במסגרת ליגת העל בכדורסל, נבחרת ישראל בכדורסל והיורוליג. כמו כן היה לו טור אישי קבוע באתר. בנוסף שימש כחבר פאנל קבוע בתוכנית "יציע העיתונות" בערוץ.

בשנת 2017 היה חבר פאנל קבוע לצד גור שלף ועידו גור בתוכנית "חמישיות" בערוץ הספורט. בשנת 2018 החל להגיש את תוכנית הראיונות "מדברים עם שי האוזמן" בערוץ הספורט.

בקיץ של שנת 2024 עזב האוזמן את ערוץ הספורט והצטרף לרשת הפודקאסטים של "הפודיום", כפרשן כדורסל.

### חיים אישיים
האוזמן הוא עורך דין במקצועו וכן יזם בתחום הנדל"ן. נשוי ללימור ואב לשלושה. מתגורר ביישוב גן יבנה. אביו, אבי האוזמן, הוא מקים קבוצת הכדורסל של מכבי אשדוד.

## קישורים חיצוניים

*הטור של האוזמן באתר ערוץ הספורט
*מדברים עם שי האוזמן - באתר רדיו 5 של ערוץ הספורט
* 
*
*
*

## הערות שוליים

קטגוריה:כדורסלנים ישראלים
קטגוריה:כדורסלני מכבי אשדוד
קטגוריה:מאמני כדורסל ישראלים
קטגוריה:פרשני כדורסל ישראלים
קטגוריה:בעלי טור ישראלים
קטגוריה:סגל וואלה!
קטגוריה:סגל ערוץ הספורט
קטגוריה:עורכי דין ישראלים
קטגוריה:אשדוד: כדורסלנים
קטגוריה:גן יבנה: אישים
קטגוריה:ישראלים שנולדו ב-1974
Twilight of the Thunder God

**Twilight of the Thunder God** (מאנגלית: **הדמדומים של אל הרעם**) הוא האלבום השביעי של להקת הדת' מטאל המלודי השוודית אמון אמארת'. האלבום יצא לאור בספטמבר 2008. שיר הנושא של האלבום עוסק בקרב בין ת'ור לנחש יורמנגנד.

האלבום זכה לביקורות חיוביות מאוד, והגיע למקום 50 בבילבורד 200 בארצות הברית ו-11 בשוודיה, מה שהופך אותו לאלבום הראשון של הלהקה שנכנס למצעד הבילבורד. האלבום זכה במקום שישי ברשימת 50 האלבומים הטובים ביותר של 2008 של מגזין *[[Metal Hammer]]*.

## רשימת שירים
כל השירים נכתבו והולחנו על ידי אמון אמארת'.

## מבצעים
**אמון אמארת**
*יוהאן הג - שירה
*אולאבי מיקונן - גיטרה
*יוהאן סדרברג - גיטרה
*טד לונדסטרם - גיטרה בס
*פרדריק אנדרסון - תופים

**הפקה**
*ג'נס בוגרן - מפיק
*תום ת'יל - עיצוב עטיפה
*פטר דאמין - טכנאי תופים

## קישורים חיצוניים

## הערות שוליים

קטגוריה:אלבומי אמון אמארת'
מיוסה

**מיוסה** (בנורווגית: **Mjøsa**) הוא האגם הגדול בנורווגיה ובין האגמים העמוקים ביותר בנורווגיה ובאירופה. זהו האגם הרביעי בעומקו בנורווגיה. מיוסה נמצא בדרום נורווגיה, כ-100 ק"מ מצפון לאוסלו. הנהר העיקרי המזין את האגם הוא גודברנדסדלסלוגן, הנשפך לאגם בצפונו. המוצא היחיד מן האגם הוא נהר וורמה בדרומו.

אורכו של האגם, מצפון לדרום, הוא 117 ק"מ. רוחבו המרבי, סמוך לעיר האמאר, הוא 15 ק"מ. שטחו של האגם הוא 365 קמ"ר ונפחו מוערך בכ-56 קילומטר מעוקב. פני מיוסה בדרך כלל הם בגובה 123 מטר מעל פני הים ועומקו המרבי 468 מטר. אורך חופי האגם הוא 273 ק"מ, מהם כ-30% מיושבים. סכרים שהוקמו על מוצא האגם לנהר וורמה בשנים 1858, 1911, 1947 ו-1965, העלו את פני המים בכ-3.6 מטר. ב-200 השנים האחרונות נרשמו 20 שיטפונות אל האגם אשר העלו את פני המים ב-7 מטר. חלק מן השיטפונות הללו הציפו את העיר האמאר. 

הערים האמאר, גיוביק ולילהאמר נוסדו על גדות מיוסה. בטרם נסללו מסילות לאורך חופי האגם הוא שימש כנתיב תחבורה מרכזי. בעשור השני למאה ה-21 עיקר התעבורה על פני האגם היא למטרות נופש ותיירות. סמוך לגדות האגם שטחי גבעות מעובדות ובהן שטחי תבואה מן הפוריים ביותר בנורווגיה. קו הרכבת הראשי בין אוסלו לטרונדהיים עובר על חופו המזרחי של האגם, עם תחנות בהאמאר ולילהאמר. באגם אי אחד, הלגויה, ומספר איונים. הכביש הראשי המקשר בין דרום לצפון נורווגיה, E6, חולף במקביל לחופו המזרחי של האגם.

## קישורים חיצוניים

* 

קטגוריה:נורווגיה: ימות ואגמים
מעבדה לכוחות על

**מעבדה לכוחות על** (באנגלית: **Lab Rats**, בתרגום חופשי: *עכברי מעבדה*) הידועה גם בעונה הרביעית כ**מעבדה לכוחות על: אי ביוני** (באנגלית: **Lab Rats: Bionic Island **), היא קומדיית מצבים מדע בדיוני של ערוץ דיסני XD, המשודרת החל מה-27 בפברואר 2012, ובישראל החל מ-2012

הסדרה נוצרה על ידי כריס פטרסון ובריאן מור. ב-15 בינואר 2011, בילי אנגר המשחק את צ'ייס קבע כי במקור הסדרה נקראה *פרשמן מיליארדר* (באנגלית: *Billion Dollar Freshman*). 

ב-3 בספטמבר 2015, אושר שאחרי סיום הסדרה תהיה סדרת ספין אוף אשר תכלול דמויות גם ממעבדה לכוחות על וגם מהסדרה מייטי מד, "מעבדה לכוחות על: יחידת עילית". רק בילי אנגר וקלי ברגלנד ישתתפו בסדרה. הסדרה עלתה ב-2 במרץ 2016 בדיסני XD.

הסדרה הסתיימה בארצות הברית ב-3 בפברואר 2016 ובישראל ב-12 בנובמבר 2016, לאחר 4 עונות ו-90 פרקים.

הסדרה עלתה בדיסני+ לכבוד השקתה בישראל ב-16 ביוני 2022.

## עלילה
אמו של ליאו, נער ממוצע מתחתנת עם דונלד דבנפורט, ממציא מיליארדר אשר מביא למשפחה את שלושת ילדיו הביוניים: אדם, ברי וצ'ייס. על חבורת הגיבורים להסתיר את סודם ולחיות חיים נורמליים.

## דמויות
***צ'ייס דבנפורט** (בילי אונגר) - צ'ייס הוא ביוני ובין כוחותיו של צ'ייס כלולים טלקינזיס, חוכמת על, חושים מוגברים, "מוט" אנרגיה וכו'. צ'ייס מתואר כשחצן "הורס שמחות" ואוהב להגדיר את עצמו כ"איש הכי חכם בעולם". צ'ייס הוא מנהיג הצוות ומנטור באי הביוני.
***אדם דבנפורט** (ספנסר בולדמן) - אדם הוא ביוני ובין כוחותיו של אדם כלולים עוצמת על, עיני חום (לייזר), גל אנרגיה, נשימה מתחת למים וכו'. אדם הוא לא חכם במיוחד, לא בוגר ואוהב במיוחד להציק לצ'ייס. אדם הוא מנטור באי הביוני וחבר בצוות.
***ברי דבנפורט** (קלי ברגלנד) היא ביונית וכוחותיה הם מהירות על, בלתי נראות ויכולת לחקות כל צליל שהיא שומעת. ברי היא חברה בצוות ומנטורית באי הביוני. היא מעדיפה לחיות חיים נורמליים במקום להיות גיבורה ביונית ואף התמרדה באביה מספר פעמים בנושא כגון: התנגדות ללכת למשימות, הוצאת הצ'יפ וכדומה.*
**'ליאו דולי** ([[טיירל ג'קסון ויליאמס]]) - עבר לגור עם דונלד בפרק הראשון יחד עם אימו בעקבות נישואיהם של אימו ודונלד. הוא גילה את שלושת האחים (אדם, ברי וצ'ייס) בטעות בפרק הראשון והתחבר אליהם. במהלך העונות הראשונות השתתף במשימות מועטות אך קיבל תפקיד כ"מנהל המשימה". בעונה השלישית ידו נהרסה בעקבות מתקפה של קריין (הנבל הראשי בעונה השלישית) ודאגלס (אח של דונלד שהיה פעם רשע) הפך את ידו לביונית בעלת כוח ליצור כדורי אנרגיה ו"לשאוב" אנרגיה; מאז שקיבל את היד החל ללכת למשימות יחד עם הצוות. כשהלך לאי הביוני עם החיילים הביוניים של קריין (שיצאו משליטתו מאחר שהועף לחלל) והצוות, היה תלמיד בניגוד לשאר הצוות אחר נהפך למנטור בעונה הרביעית.
***דונלד דבנפורט*' ([[האל ספרקס]]) אביהם של אדם ברי וצ'ייס ואביו החורג של ליאו. "אימץ" את אדם, ברי וצ'ייס מדאגלס - אחיו הרשע שרצה להשתמש בהם למטרות רעות ולהרוויח כסף (אך נהפך לטוב בעונה השלישית). הוא גידל אותם כילדיו במעבדה שלו ובנה להם קפסולות בהן הם אוכלים, ישנים ומסדרים את הצ'יפים הביוניים שלהם. דונלד מתואר בעל אכן מפותח. בעקבות העובדה שהוא מנהל את "תעשיות דבנפורט" הוא עשיר וגר באחוזה משלו.*

## שידור

## קישורים חיצוניים
* 

## הערות שוליים

קטגוריה:סרטי 2012
קטגוריה:קומדיות
קטגוריה:סרטי מדע בדיוני
קטגוריה:סדרות טלוויזיה אמריקאיות שעלו לשידור בשנת 2012
קרוליין לאנגריש

**קרוליין לאנגריש** (באנגלית: **Caroline Langrishe**; נולדה ב-10 בינואר 1958, לונדון) היא שחקנית אנגלייה.

## ביוגרפיה
לאנגריש נולדה בלונדון והיא אחייניתו של הברונט מלאנגריש. כשהייתה בת שש עברו הוריה לגור בקנט, שם גדלו היא ואחותה. היא למדה בבית הספר "Elmhurst Ballet School" אך כשראתה שלא תוכל להיות סולנית ב"רויאל באלט", החליטה להיות שחקנית.

ב-1976 הופיעה לאנגריש בסדרה "The Glittering Prizes" בהפקה של ה-BBC. שנה אחר כך בגיל 18 שיחקה בתפקיד קיטי במיני-סדרה "אנה קארנינה", עיבוד של BBC1 לרומן באותו שם מאת טולסטוי, ועבדה בתיאטרון עם פיטר גיל.

תפקידה הגדול הראשון של לאנגריש היה בסרט "עלובי החיים", עיבוד מ-1978 לרומן "עלובי החיים". עוד כיכבה בשני פרקים של הסדרה "Play for Today" החלק הראשון היה "The Flipside of Dominick Hide" בשנת 1980 וסרט ההמשך "Another Flip for Dominick" ב-1982 מאת ג'רמי פול ואלן גיבסון. ב-1984 שיחקה בתפקיד ג'נט הוליוול, אשתו של פרד הוליוול, בעיבוד ל"מזמור חג המולד" לספרו של צ'ארלס דיקנס בכיכובו של ג'ורג' סי. סקוט. ב-1984 הופיעה גם בפרק בסדרה "Minder" בתפקיד העיתונאית ג'ולי.

על הבמה הופיעה לאנגריש במחזה "הלילה השנים עשר" בהפקת קנת בראנה. ב-1987 שיחקה בתפקיד הראשי בסדרה הבלשית "פולסקי", וב-1990 השתתפה בכמה פרקים בסדרה "צ'אנסר".

לאנגריש ידועה במיוחד בתפקיד שארלוט קבנדיש בסדרת הטלוויזיה של ה-BBC "לאבג'וי" מהשנים 1993 ו-1994. עוד בטלוויזיה השתתפה בפרקים בסדרה "The Good Sex Guide" באמצע שנות התשעים ובסרטי "שארפ" כגון "Sharpe's Regiment" ו-"Sharpe's Justice" בתפקיד הרוזנת אן קמוינס. בסדרה הקומית "שלי" גילמה את דמותה של בעלת הבית האומללה של ג'יימס שלי (שגילם הוול בנט). ב-1998 כיכבה בפרק "Echoes of the Past in December" של הסדרה "Heartbeat".

מ-2001 ועד 2007 השתתפה בסדרת הדרמה "השופט ג'ון דיד" בתפקיד ג'ורג'ינה צ'אנינג, בתו של דונלד סינדן, ולצדו של מרטין שו (ג'ון דיד) כשהיא מגלמת את גרושתו. לאחר מכן הצטרפה לצוות השחקנים של הדרמה הרפואית "חדר מיון" בתפקיד מרילין פוקס. ב-2010 שיחקה בתפקיד רוס בסיטקום "Pete Versus Life" בערוץ 4.

בספטמבר 2010 שיחקה בתפקיד סוזן פינצ'ר בפרק "Blood on the Saddle" בסדרה "רציחות במידסומר". בדצמבר 2011 הופיעה באופרת הסבון "Hollyoaks" בתפקיד אימו של ברני הרפר-מקברייד.

בדצמבר 2014 השתתפה בעיבוד הטלוויזיוני של Sky1 לרומן "Agatha Raisin and the Quiche of Death" מאת מ. ס. ביטון.

### חיים אישיים
ב-15 בנובמבר 1984 התחתנה לאנגריש עם השחקן פטריק דרורי בלונדון. לזוג נולדו שתי בנות רוזלינד ולאוני. הם התגרשו ב-1995. לאנגריש מתגוררת בפאטני, ובין תחביביה חתירה, ריצה, שחייה וטניס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1958
קטגוריה:בריטים שנולדו ב-1958
ליאו לוונשטיין

ממוזער|שמאל|250px|כרזה משנת תר"פ של ארגון 'לוחמי החזית היהודיים של הרייך' לזכר הנופלים במלחמת העולם הראשונה
**ליאו לוינשטיין** (בגרמנית: **Leo Löwenstein**; 8 בפברואר 1879 – 13 בנובמבר 1956) היה פיזיקאי וכימאי יהודי-גרמני. היה מייסד ויושב ראש של ברית חיילי החזית היהודים בגרמניה.

## קורות חיים
ליאו לוינשטיין נולד באאכן למשפחה יהודית אמידה שהחזיקה בבעלותה חנות של אופנת נשים. הוא למד כימיה ופיזיקה תחילה באאכן ולאחר מכן באוניברסיטת ברלין. בשנת 1905 השלים את לימודי הדוקטורט באוניברסיטת גטינגן. לאחר סיום לימודיו עבד בחברת כימיקלים אוסטרית שם פיתח, בין יתר, שיטה חדשה לייצור מי חמצן.

עם פרוץ מלחמת העולם הראשונה התגייס לשירות הצבאי. הוא לחם בחזית כקצין בחיל התותחנים הגרמני. במהלך המלחמה פיתח שיטה לאיכון מיקום תותחי האויב לפי קולות הירי שיוצרים התותחים. על שירותו הוענק לו צלב הברזל מהדרגה הראשונה. את המלחמה סיים לוינשטיין בדרגת האופטמן.

לאחר המלחמה המשיך לוינשטיין את עבודתו בתעשייה הכימית. הוא פיתח שיטה תעשייתית לייצור מימן על-חמצני, אותה מכר לחברת רידל היין (השיטה נקראת שיטת Riedel–Löwenstein).

בפברואר 1919 יסד את ברית חיילי החזית היהודים והיה ליושב ראש הארגון עד לפירוקו בשנת 1938.

בשנים הראשונות לאחר עליית הנאצים לשלטון לא נפגע מעמדו של לוינשטיין בשל שירותו בחזית במלחמת העולם הראשונה.

מכתב מ-1935 שכתב לראשי המפלגה הנאצית ובה הוא טוען לנאמנות היהודים לגרמניה, ושמפלגה זו טועה בהוציאה את היהודים כולם מן החוק בעוד חלקם נאמנים לה. מכתב זה תורגם ופורסם בספרים רבים העוסקים ביחס יהודי גרמניה למדינתם ולמפלגה הנאצית.

לאחר ליל הבדולח נאסרו לוינשטיין ואשתו ונשלחו לעבודות כפייה. בשנת 1943 הם הועברו לטרזיינשטט. הם הצליחו לשרוד בתקופת השואה. 

בתום המלחמה עזבו בני הזוג לוינשטיין את גרמניה והיגרו לשוודיה. לאחר מכן עברו להתגורר בשווייץ. 
ליאו לוינשטיין נפטר בשנת 1956 בעת ביקורו בישראל.

## הנצחת זכרו
בשנת 2014 נקרא על שמו של ליאו לוינשטיין בסיס הדרכה של בונדסוור באאכן.

## ראו גם
* ברית חיילי החזית היהודים

קטגוריה:כימאים יהודים גרמנים
קטגוריה:פיזיקאים יהודים גרמנים
קטגוריה:יהודים מעוטרי צלב הברזל
קטגוריה:יהודים בצבא הגרמני במלחמת העולם הראשונה
קטגוריה:אסירים בגטו טרזיינשטט
קטגוריה:ניצולי השואה: גרמניה
קטגוריה:גרמנים שנולדו ב-1879
קטגוריה:גרמנים שנפטרו ב-1956
קגושימה (מחוז)

**מחוז קגושימה** (ביפנית: *Kagoshima-ken* 鹿児島県) הוא מחוז באי קיושו, יפן. בירת המחוז היא העיר קגושימה.

## היסטוריה
מחוז קגושימה הייתה מרכז הטריטוריה של הסמוראים של משפחת שימאזו מסוף המאה ה-12 כאשר מינאמוטו נו יוריטומו השתלט על יפן. בירת המחוז קגושימה הייתה נמל מסחרי פעיל כבר עם תחילת תקופת אדו, שעה שהפכה רשמית לבירת ההאן של שימאזו, האן סצומה. המגע הראשון בין יפנים לאירופאים התחולל כאשר סוחרים פורטוגזים הגיעו לאי טנגשימה שבשטח המחוז ב-1543. הנצרות חדרה לראשונה ליפן דרך קגושימה, הנמל הראשון ביפן אליו הגיע המיסיונר הישועי פרנסיסקו חאווייר באוגוסט 1549, והמחוז היה מרכז חשוב של הפעילות הנוצרית ביפן לפני שדת זו נאסרה ביפן בסוף המאה ה-16 ותחילת המאה ה-17.

למרות האיסור על סחר בינלאומי (סאקוקו) שכפתה שוגונות טוקוגאווה המשיך המסחר במחוז לפרוח והאן סצומה הפך להיות בין ההאנים החזקים והעשירים ביותר ביפן. בירת המחוז לא שמשה רק כמרכז הפוליטי של סצומה אלא גם של ממלכת ריוקיו (שמרכזה באוקינאווה) שהייתה ואסאל של סצומה והקימה בעיר מבנה שגרירות שנועד לטפל ביחסים שבין שתי הישויות הפוליטיות ולשכן מבקרים ונציגים מטעם הממלכה.

קגושימה הופגזה על ידי הצי המלכותי הבריטי באוגוסט 1863 על מנת להעניש את הדאימיו של סצומה בשל חלקו ברצח צ'ארלס לנוקס ריצ'רדסון בדרך טוקאידו (דרך עתיקה שחיברה בין אדו (כיום טוקיו) לקיוטו) וסירובו לשלם פיצויים.

קגושימה הוא מחוז הולדתם של שני מצביאים ידועים בתולדות יפן המודרנית: טקמורי סאיגו, מנהיג מרד סצומה בתקופת מייג'י שאף נהרג בבירה קגושימה ב-1877 בקרב האחרון של המרד, והיהאצ'ירו טוגו, אדמירל ששירת כמפקד הכוחות הכללי של הצי היפני המשולב והצי הראשון של יפן שהביסו את הצי הרוסי הקיסרי במלחמת רוסיה–יפן.

בשנת 1962 הוקם מרכז החלל אוצ'ינורה.

## גאוגרפיה
מחוז קגושימה שוכן בקצה הדרום-מערבי של האי קיושו, ובשטח המחוז נכללת שרשרת איים הנמתחת מאות קילומטרים לדרום-מערב. המחוז גובל במחוזות אוקינאווה בדרום, קוממוטו, מיאזקי במזרח, ובים הצהוב במערב.

במחוז שוכנים מספר הרי געש פעילים ורדומים, ובהם סקורג'ימה, המתנשא אל מול העיר קגושימה. בשנת 1914 התפרץ סקורג'ימה, והייתה זאת ההתפרצות הגעשית העזה ביותר ביפן במהלך המאה ה-20. זרמי לבה מלאו את המצר הימי בין האי שעליו שוכן ההר לבין האי קיושו, והאי הפך לחצי אי. 9% משטח המחוז מוקדש עבור פארקים לאומיים.

### ערים
במחוז קגושימה 19 ערים:

## כלכלה
כלכלת מחוז קגושימה מתרכזת בעיר הבירה קגושימה וסביבתה, כהמשך למעמדה ההיסטורי כבירת האן סצומה. החלק המזרחי של המחוז, שהיה בעבר האן אוסומי, נותר כפרי ברובו.

למחוז שורשים חקלאיים עמוקים, והוא ידוע במספר גידולי יצוא, כגון תה ירוק, בטטה, צנון, אורז וחזירים.

באי טנגשימה, השוכן בשטח המחוז, שוכן מטה הסוכנות היפנית לחקר החלל.

## קישורים חיצוניים

* 

* 
* האתר הרשמי של מחוז קגושימה 

*
קטגוריה:יפן: מחוזות
קטגוריה:קיושו: מחוזות
Once Sent from the Golden Hall

**Once Sent from the Golden Hall** (מאנגלית: **מאז שנשלח מהאולם הזהוב**) הוא אלבום הבכורה של להקת הדת' מטאל המלודי השוודית אמון אמארת', שיצא לאור בפברואר 1998. זוהי ההקלטה האחרונה של הלהקה עם המתופף מרטין לופז.

## רשימת שירים
כל השירים נכתבו והולחנו על ידי אמון אמארת'.

## מבצעים
**אמון אמארת**'
*יוהאן הג - שירה
*אולאבי מיקונן - גיטרה
*אנדרס האנסון - גיטרה
*טד לונדסטרם - גיטרה בס
*מרטין לופז - תופים

## קישורים חיצוניים

## הערות שוליים

קטגוריה:אלבומי בכורה מ-1998
קטגוריה:אלבומי אמון אמארת'
אהימה (מחוז)

**מחוז אהימה** (ביפנית: **Ehime-ken** **愛媛県**) הוא מחוז באי שיקוקו, יפן. בירת המחוז היא העיר מצויאמה.

## היסטוריה
לפני רסטורציית מייג'י ב-1868 נקרא האזור בו שוכן מחוז אהימה האן אייו, ובשל מיקומו הגאוגרפי, היו חופי המחוז מרכז דיג ומסחר ימי, ולעיתים אף היוו קו הגנה, למשל בעת הפלישות המונגוליות ליפן. 

לאחר קרב סקיגהארה העניק השוגון טוקוגאווה איאיאסו את האזור לבעלי בריתו, וקטו יושיאקי בנה את טירת מצויאמה, שהיוותה את הבסיס להתפתחות בירת המחוז מצויאמה.

## גאוגרפיה
מחוז אהימה שוכן בקצה הצפון-מערבי של האי קיושו, והוא גובל במחוזות קאגווה וטוקושימה במזרח, קוצ'י בדרום, ובים הפנימי סטו בצפון. 7% משטח המחוז מוקדש עבור פארקים לאומיים.

### ערים
במחוז אהימה 11 ערים:

## כלכלה
אזור החוף של המחוז, במיוחד סביב הערים סאיג'ו ואימברי, נמצאים מרכזי תעשייה, ובעיקר תעשיית בניית אוניות.

## ראו גם
*תקרית הצוללת גרינוויל

## קישורים חיצוניים

* 
* 
* האתר הרשמי של מחוז אהימה

קטגוריה:יפן: מחוזות
קטגוריה:שיקוקו
טמפלו מאיור

ממוזער|דגם משוחזר של טמפלו מאיור
ממוזער|שרידי המקדש לצד המבנים המודרניים המקיפים אותו, באתר הארכאולוגי טמפלו מאיור
**טמפלו מאיור** (תרגום מספרדית: המקדש הגדול) הוא אחד מהמקדשים המרכזיים של האצטקים בבירתם טנוצ'טיטלאן (כיום מקסיקו סיטי).

הסגנון האדריכלי של המקדש הוא מהתקופה הפוסט-קלאסית של מסו-אמריקה. שטח בסיס המקדש הוא 80 על 100 מטר.

המקדש מכונה "ויי טאוקלי" ("'huei teocalli'") בשפת הנאוואטל ששימשה ברחבי האימפריה האצטקית. המקדש הוקדש לשני אלים: ויצילופוצ'טלי (Huitzilopochtli), אל המלחמה; וטלאלוק, אל הגשם והחקלאות. לכל אחד מהאלים הוקדש מקום מקודש בראש הפירמידה של המקדש, עם גרם מדרגות נפרד. במרכז המכלול ניצב מבנה חרוטי שהוקדש לקצלקואטל בתפקידו כאל הרוח, אהקטל.

בניית המקדש הראשון החלה בשנת 1325 או מאוחר יותר, והוא נבנה מחדש שש פעמים לאחר מכן. הוא נהרס על ידי הספרדים ב-1521. כיום נותרו שרידיו של המקדש באתר הארכאולוגי והמוזיאון שהוקם במקום; בסמוך אליו ממוקמת כיום סוקאלו, הכיכר הראשית של העיר מקסיקו סיטי. האתר מהווה חלק מהמרכז ההיסטורי של מקסיקו סיטי, שהוכרז כאתר מורשת עולמית של אונסק"ו ב-1987.

## קישורים חיצוניים
* 

* האתר הרשמי של האתר הארכאולוגי טמפלו מאיור  
* מידע למטייל בטמפלו מאיור, באתר Mexico City Vibes  
* 

קטגוריה:אצטקים
קטגוריה:מקסיקו: אתרי מורשת עולמית
קטגוריה:מקסיקו: אתרים ארכאולוגיים
גלוי ונעלם

**גלוי ונעלם** הוא אלבום הסולו השני של יהודית רביץ, אשר יצא בשנת 1980.

את כל שירי האלבום הלחינה רביץ, פרט ל"אחיזת עיניים", שהלחין שלמה גרוניך, ול"שיר ללא שם", שהלחין שלום חנוך. האלבום הוקלט באולפני טריטון של טומי פרידמן. הוא קיבל מעמד של "אלבום זהב", על כך שמכר יותר מ־20 אלף עותקים.

על שירי האלבום שחיבר יעקב גלעד כתב המבקר בן שלו ב־2010:

## רשימת רצועות

## משתתפי האלבום
* אלון הלל – תופים וכלי הקשה
* שלום חנוך – גיטרות אקוסטיות
* דוד קריבושי – עיבוד לכלי נשיפה
* אילן מוכיח – סיתיסייזר, עיבודים
* איתן גדרון – גיטרה בס
* מיקי שביב – גיטרה בס פרטלס
* שלמה גרוניך – פסנתר, עיבוד לכלי מיתר
* פרנקי גליקסמן – אקורדיון
* יעקב גלעד – מפיק
* יהודה עדר – גיטרה חשמלית
*ירוסלב יעקובוביץ – סופרן סקסופון, ליריקון, טנור סקסופון
* טומי פרידמן – מעבד, מפיק מוזיקלי
* מתי כספי – קונגס וקלבינט (2)
* חיים קריו – גיטרות חשמליות
* אבנר קנר – קלידים, פנדר, פסנתר
* אלי מגן – גיטרה בס (2)

## קישורים חיצוניים

* 
* 

קטגוריה:אלבומי יהודית רביץ
קטגוריה:אלבומים בעברית
קטגוריה:אלבומים שהופקו על ידי יעקב גלעד
קטגוריה:אלבומים שהוקלטו באולפני טריטון
קטגוריה:אלבומי זהב בישראל
קטגוריה:אלבומי חברת CBS ישראל
ג'ון ג'וזף או'קונור

**ג'ון ג'וזף או'קונור** (באנגלית: **John Joseph O'Connor**; 15 בינואר 1920 – 3 במאי 2000) היה איש כמורה קתולי אמריקאי ממוצא יהודי. שימש כארכיבישוף של ניו יורק משנת 1984 ועד מותו בשנת 2000. נודע כתומך נלהב של ישראל וכמתנגד לאנטישמיות.

## ביוגרפיה
או'קונור נולד בפילדלפיה שבמדינת פנסילבניה שבארצות הברית. הוא היה הרביעי מבין ילדיהם של תומאס א'וקנור ודורותי גומפל. בשנת 2014 נחשף שדורותי הייתה למעשה יהודיה, בתו של רב ושוחט, אולם הוטבלה לנצרות בשנת 1908 ונישאה לתומאס א'וקנור שהיה צבע במקצועו.

בגיל 16 החל ללמוד תאולוגיה וגילה התעניינות רבה בדת. הוא הוסמך ככומר בידי הארכיבישוף של פילדלפיה בשנת 1945. בשנת 1952 הצטרף לצי האמריקאי, ושימש ככומר צבאי במהלך מלחמת קוריאה. הוא נודע באומץ ליבו כאשר לעיתים קרובות נכנס בעצמו למרכז הקרב כדי לומר תפילה אחרונה עם החיילים. ב-24 באפריל 1979 הוסמך כבישוף בידי האפיפיור יוחנן פאולוס השני. ב-26 בינואר 1984 הוסמך כארכיבישוף של ניו יורק.

במסגרת תפקידו פעל או'קונור רבות נגד האנטישמיות, והכריז בין היתר ש-"אנטישמיות ונצרות לא עולים בקנה אחד, כי האנטישמיות היא חטא". בשנת 1995 הגיש בקשה להתפטר מתפקידו, אולם האפיפיור לא קיבל את ההתפטרות. בשנת 1999 אובחן גידול במוחו ממנו הוא מת בסופו של דבר כשנה לאחר מכן.

## קישורים חיצוניים

* 
* כך גילתה אחותו של הקרדינל של ניו יורק שאימם יהודיה
* הארכיבישוף המנוח של ניו-יורק נולד לאם יהודיה
* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:בוגרי אוניברסיטת וילאנובה
קטגוריה:כמרים אמריקאים
קטגוריה:ניו יורק
קטגוריה:מעוטרי מסדר ההצטיינות של הרפובליקה של איטליה
קטגוריה:אמריקאים שנולדו ב-1920
קטגוריה:אמריקאים שנפטרו ב-2000
אה"מ פרינס אוף ויילס (1860)

אה"מ **פרינס אוף ויילס** הייתה אוניית קו מן הדרג הראשון בעלת 121 תותחים, מונעת במדחף, שהייתה בשירות הצי המלכותי הבריטי. האונייה הייתה אחת משש אוניות מאותה סדרה, והושקה ב-25 בינואר 1860. ב-1869 הוחלף שמה, והאונייה נקראה מחדש אה"מ **בריטניה**. תחת שמה החדש עגנה האונייה בדרטמות', שם שימשה כאוניית אימון לקדטים עד 1905.

## היסטוריה
אוניית הקו **פרינס אוף ויילס** תוכננה תחילה כאוניית קו מן הדרג הראשון, הנושאת 120 תותחים, בעלת תפוסה של 3,186 טון. עבודות בניית האונייה החלו בפורטסמות' ב-10 ביוני 1848, אם כי ההזמנה הרשמית נמסרה רק כשלושה שבועות לאחר מכן, ב-29 ביוני, והאישור הסופי לתכנון ניתן רק ב-28 ביולי באותה שנה.

ב-1849 החל הצי המלכותי הבריטי להכניס לשירות אוניות קו מונעות במדחף. באותה שנה הוזמנה האונייה **[[אה"מ אגממנון (1852)|אה"מ אגממנון]]**, שהייתה בעלת מערך תרונה מלא ומנוע קיטור. נראה שבניית "פרינס אוף ויילס" הושהתה, שכן אוניות שהוחל בבנייתן אחריה הושלמו לפניה. שמונה שנים לאחר תחילת בנייתה שונתה ההזמנה הרשמית של הצי, והאונייה תוכננה מחדש כאוניית קו מונעת במדחף, בעלת 121 תותחים. מנוע הקיטור שהותאם לאונייה היה בעל שני צילינדרים וייצר כ-800 כוחות סוס.

האונייה הושקה ב-25 בינואר 1860, והחלה בהפלגות ניסיון במפרץ סטוקס במצר סולנט, בין פורטסמות' להאי וייט ב-31 באוקטובר 1860. הפלגות הניסיון הראשונות נעשו ללא תרנים, ובהן הגיעה האונייה למהירות ממוצעת של כ-12.5 קשר (יותר מ-23 קמ"ש).

הסבתה של "פרינס אוף ויילס" להנעה בקיטור הייתה חלק ממרוץ חימוש שהתנהל בין בריטניה לצרפת. האונייה הושלמה לקראת סופו של השלב הראשון בתחרות זו, שלב שבו היו האוניות לא משוריינות, ובשלב זה היה מספר אוניות קו המונעות בקיטור בשירות הצי הבריטי גדול מהמספר שהיה דרוש לצי בעתות שלום. ב-1861 השיקה בריטניה את **[[אה"מ ווריור (1860)|אה"מ ווריור]]**, האונייה מחופת השריון הראשונה, אוניית קו שהייתה מוגנת כולה בשריון מברזל מחושל. "ווריור" סימנה מהפכה בבניית אוניות מלחמה, והצי הבריטי הפסיק להזמין אוניות לא משוריינות והתמקד בתכנון החדש. עם זאת, עד אמצע שנות ה-60 של המאה ה-19 עדיין היה ערך באוניות הקו הלא משוריינות, וכמה מהן (שבנייתן החלה עוד לפני כן) הוכנסו לשירות במהלך שנים אלה.

ב-1867 פורקו מנועי הקיטור מהאונייה והועברו לאונייה מחופת השריון **ריפאלס**. ב-1869 הוחלף שמה של "פרינס אוף ויילס", והיא נקראה מחדש **בריטניה**. האונייה הועברה לדרטמות' ושם החליפה אונייה קודמת באותו שם. האונייה עוגנה במקום, תרניה הוסרו למעט התורן הקדמי, והיא מילאה את תפקידה של האונייה הקודמת, כאוניית אימון לקדטים.

בספטמבר 1905 נפתח על היבשה בדרטמות' הקולג' המלכותי הימי בריטניה שהחליף את בסיס האימונים על האונייה. בדצמבר 1904 הושקה אוניית מערכה חדשה בשם **בריטניה**, ואוניית העץ הישנה הוצאה רשמית משירות בספטמבר 1909. ב-23 בספטמבר 1914 נמכרה האונייה לפירוק וביולי 1916 החל הפירוק עצמו.

## קישורים חיצוניים

קטגוריה:אוניות מלחמה בריטיות